  Наталья Тетерина Поръёслэн «Семык» элькун праздниксы туэ Пичи Пурга ёросын ортчоз. Со сярысь ивортодэтъя «Удмуртия» агентстволы Удмуртиысь йӧскалык политикая министрлэн воштӥсез Людмила Соковикова вераз. Элькун Семык ортчоз Пичи Пурга ёросысь Поргуртын (Верхняя Иж-Бобья) 10-тӥ инвожое Людмила Соковикова, Удмуртиысь йӧскалык политикая министрлэн воштӥсезКызьы ивортэ Калыкъёслэн эшъяськон юртсылэн пресс-службаез, шулдыръяськон 11 часын кутскоз. Празднике Россиысь пӧртэм улосвылъёсысь но Удмуртилэн пӧртэм ёросъёсысьтыз 14 делегация вуоз. Озьы ик поръёслэн йӧскалык лулчеберетъя огазеяськонъёсы лыктозы. Семыке Удмуртиысь но Марий Элысь чеберлыко киужъёсъя юртъёсысь кибашлыос киужъёссэс вузаны ваёзы. Куноос понна пор калык шудонъёсын нылпи площадка ужалоз, усточиос, эктӥсьёс но батыръёс пӧлын вожвылъяськонъёс радъяськозы. Озьы ик ужрадын пор ибырвесьёс кылдытонъя мастер-классъёс ортчозы, нош творчествоя йӧскалык коллективъёс концерт пуктозы. Тодэ вайытом, 2017-тӥ арын Грак ёросын радъям элькун Семыке 2 сюрс пала адями пыриськиз. Тегъёс: Лулчеберет Удмуртия ПичиПурга поръёс  